Federico Gobbo

Federico GOBBO (naskiĝis la ) estas italo kaj loĝas en Amsterdamo. Li estas interlingvisto, esperantologo, informadikisto kaj filozofo pri komputado. Liaj ĉefaj esplorinteresoj estas: lingvopolitiko kaj lingvoplanado, (aparte: interlingvistiko kaj esperantologio, kontestataj lingvoj , movebleco kaj multlingveco) kaj konstruiva lingvistiko (aparte: adpozicia argumentado, lingvolernado en la Metodo Montessori).

Kariero

Esperanto-movado 
Federico Gobbo esperantistiĝis en 1997 per retkurso de ELNA kaj baldaŭ aktiviĝis en la itala junulara movado, kiam li lanĉis la retejon Esperanto.it kaj la retkurson de Esperanto por itallingvanoj Kirek. En 1998 li magistriĝis en esperantologio ĉe la Universitato de Torino kun profesoro Fabrizio Pennacchietti.

En 2012 li estis vizitanta profesoro partoprenante al la projekto Universitato de Esperanto sur Esperanto-Insulo, Hajnano, laŭ invito de Nankina Universitato (Ĉinio). Danke al tiu partopreno samjare li iĝis Adjunkta Docento (ADoc) pri Kibernetiko ĉe Akademio Internacia de la Sciencoj San Marino.

Ekde 2014 li estras la katedron pri Interlingvistiko kaj Esperanto ĉe la Universitato de Amsterdamo, Nederlando kie li faris la unuan trilingvan inaŭguron de la akademia jaro 2015. Li estas membro de la Akademio de Esperanto. Li ankaŭ estis kontribuinto al la libro Language Policy and Linguistic Justice (Lingvopolitiko kaj lingva justeco).

Lernolibro kaj komikso 
Gobbo kreis novspecan internacian lernolibron por uzo en universitatoj.

Gobbo, Federico (2019). Amikaro: Lernolibro de Esperanto. Amsterdam: The American Book Center – AnyBook Press. Dezajno de Valeria Miele. ISBN/EAN: 978-94-92563-58-3. 164 p. Ĝi rakontas la historion de grupo de universitataj studentoj en Amsterdamo, kiuj efektive regas ĉi tiun lingvon kaj vivas kelkajn aventurojn danke al Esperanto.

Li publikigis ankaŭ komikson en Esperanto: Bonvenon! (2018, Mondial, Novjorko, parte aŭdebla ĉi tie) por helpi la lernadon de Esperanto fare de adoleskantoj

Aliaj postenoj 
Ekde 2005 li membras en la teamo de la revuo Language Problems and Language Planning.

En 2009 li doktoriĝis en la Departemento de Informadiko kaj Komunikado (DICOM) ĉe la Universitato de Insubria, Italio per disertacio pri komputika lingvistiko, en kiu li uzis Esperanton. En 2009 li iĝis profesoro pri historio de informadiko ĉe la Universitato de Insubria, Italio.

Ekde 2010 li kunfondis la fakrevuon InKoj eldonatan de la Universitato de Milano kune kun profesoroj Paolo Valore kaj Massimo Rizzardini, de kie li foriris en februaro 2011. En 2011 li iĝis laŭkontrakta profesoro pri Lingvoplanado kaj Planlingvoj ĉe la Universitato de Torino, kie li daŭrigis la tradicion de Fabrizio Pennacchietti.

Li kunfondis la esplorgrupon LANCAR (Lingvo kaj Kogneco en Argumentado) kadre de la esplorcentro ACLC (Amsterdama Centro por Lingvo kaj Komunikado).

Publikaĵoj 
 Publikaĵoj / Publicaties / Pubblicazioni

Referencoj

Vidu ankaŭ 
 David J. Peterson
 Interlingvistiko
 Interlingvistikaj instancoj
 Universitato Adam Mickiewicz
 Irene Caligaris

Eksteraj ligiloj 
 Persona retejo , , , 
 Interlingvistiko Universitate: Amsterdamo k Torino 
 “Esperanto kiel Vivanta Lingvo” Prelego de Federico Gobbo ĉe la Drongo Festivalo 2015 en Nederlando (YouTube-filmeto)
 
 Promenado inter la kinarto kaj Esperanto - prelego de Federico Gobbo per Zoom por la kluboj en Antverpeno kaj Londono, 15-a de januaro 2021
 (itala) Per una politica linguistica ecologica in Europa: aspetti di prognosi linguistica nell'Unione Europea a venticinque membri [Al lingvo-ekologia politiko en Eŭropo: aspektoj de lingvaj prognozoj en la Eŭropa Unio kun dudek kvin membroj], Academia.edu

Italaj lingvistoj
Italaj esperantistoj
Esperantologoj
Universitato de Torino